

 Prolaz OtokaraKeršovanija 1, 52000 PAZIN

Tel./fax.: 052 622-519 E-mail: tajnica@vrtic-olgaban-pazin.hr OIB: 05017253133

**ZAPISNIK**

**s 39. sjednice** Upravnog vijeća Dječjeg vrtića “Olga Ban” Pazin održane u **utorak, 28. prosinca 2021**. **s početkom u 16 sati u matičnom vrtiću u Pazinu.**

Prisutne članice i članovi Upravnog vijeća:

1. Vinko Stihović, (zamjenik Predsjednice)
2. Emina Trošt (članica)
3. Renata Demark, (članica)
4. Dano Červar (član)

Opravdano odsutna: predsjednica Hani Glavinić

Ostali prisutni:

1. Vesna Rusijan, ravnateljica
2. Gabrijela Krizmanić, tajnica i zapisničarka na sjednici

Sjednicu otvara zamjenik predsjednice, g. Vinko Stihović, pozdravlja sve prisutne i predlaže dnevni red.

**Dnevni red:**

1. Verifikacija Zapisnika s 38.sjednice Upravnog vijeća
2. Donošenje III. Izmjena i dopuna Financijskog plana za 2021.
3. Donošenje Financijskog plana za 2022.g. s projekcijom za 2023. i 2024.g.
4. Donošenje odluke o upisima u program Predškole
5. Donošenje odluke o objavi natječaja za odgojiteljice na određeno vrijeme s punim radnim vremenom – 4 izvršitelja/ice (m/ž)
6. Razno

**Jednoglasno s četiri glasa „ZA“ prihvaća se dnevni red sjednice**

**Ad.1. ) Verifikacija zapisnika s 38. sjednice Upravnog vijeća**

Na zapisnik nema primjedbi te je, **jednoglasno s četiri glasa „ZA“, zapisnik s 38. sjednice Upravnog vijeća verificiran.**

**Ad.2.) Donošenje III. izmjena i dopuna Financijskog plana za 2021.**

Izvjestiteljica: Vesna Rusijan

Na temelju članka 36. i 60. Statuta Dječjeg vrtića Olga Ban Pazin (Sl. novine Grada Pazina 31/13., 23/14. i 11/21.), Procedure donošenja Financijskog plana Dječjeg vrtića „Olga Ban“ Pazi KLASA:003-05/16-01/06; URBROJ: 2163/01-09-15-1 od 10.rujna 2015.g., na temelju Uputa nadležnog Upravnog odjela Grada Pazina za izradu prijedloga III. izmjena i dopuna Financijskog plana za 2021.g. voditeljica računovodstva Ingrid Dušić Kurelić izradila je Prijedlog III. izmjena i dopuna Financijskog plana za 2021.g.

III. Izmjene i dopune Financijskog plana za 2021.g. usvojene na sjednici Gradskog vijeća Grada Pazina 21. prosinca 2021.g.

Ravnateljica predlaže donošenje III. izmjena i dopuna Financijskog plana za 2021.g.

Bez rasprave **jednoglasno s četiri glasa „ZA“ donose se III. izmjene i dopune Financijskog plana za 2021.g.**

**Ad. 3. ) Donošenje Financijskog plana za 2022. g. s projekcijom za 2023. i 2024.g.**

Izvjestiteljica: Vesna Rusijan

 Na temelju članka 14. Zakona o proračunu (NN 87/08., 136,12. i 15/15.) i članak 3. Odluke o izvršavanju proračuna Grada Pazina za 2022.g. s 5. sjednice Gradskog vijeća Grada Pazina od 21.prosinca 2021.g. i članka 60. Statuta Dječjeg vrtića „Olga Ban“ Pazin, (Sl. novine Grada Pazina 31/13., 23/14., 11/21 i KLASA: 012-03/21-01/02; URBROJ: 2163/01-09-21-4 od 8. prosinca 2021.g.) Ravnateljica predlaže Upravnom vijeću da donese Financijski plan za 2022.g. s projekcijama za 2023. i 2024.g.

Prijedlog Financijskog plana za 2022.g. s projekcijama za 2023. i 2024.g. donijelo je Upravno vijeće Vrtića na 36. sjednici održanoj 24.rujna 2021. s nadopunom Prijedloga Financijskog plana za 2022.g. doneseno na 38. sjednici održanoj 8.prosinca 2021.g.

 Vezano za točku donošenja Financijskog plana za 2022.g. zamjenik predsjednice traži informaciju od Ravnateljice Vrtića vezano za plaće radnica i radnica i radnika Vrtića i Odluku o isplati prekovremenih sati.

 Ravnateljica odgovara da će Sindikat Vrtića i Grad Pazin razmatrati temu povećanja plaća nakon proteka tromjesečnog razdoblja u 2022.g i izvršene analize „punjenja“ Proračuna Grada Pazina.

 Vezano za isplatu prekovremenih sati rada ravnateljica odgovara da je prva rata isplaćena s plaćom za listopad, a da će druga rata biti isplaćena u prvom kvartalu 2022.g.

Nakon kraće rasprave **jednoglasno s četiri glasa „ZA“ donosi se Financijski plan za 2022.g. s projekcijom za 2023.g. i 2024.g.**

**Ad.4.) Donošenje odluke o upisima u program Predškole**

Izvjestiteljica: Vesna Rusijan

Sukladno članku 28. Pravilnika o mjerilima i postupku upisa djece u Dječji vrtić “Olga Ban“ Pazin (Sl. novine Grada Pazina 19/19. i 11/21.) i članku 36. Statuta Dječjeg vrtića “Olga Ban“ Pazin (Sl. novine Grada Pazina 31/13., 23/14., 11/21. i KLASA: 012-3/21-01/02; URBROJ: 2163/01-09-21-4 od 8.12.2021.), Ravnateljica predlaže da Upravno vijeće Dječjeg vrtića «Olga Ban» Pazin donese odluku o upisu djece u program predškole za djecu u godini prije polaska u osnovnu školu koja nisu uključena u redovni program vrtića

Roditelji mogu podnijeti Zahtjev za upis djece u program Predškole u upravi Vrtića u Pazinu, ul. Prolaz O. Keršovanija 1, (I. kat.) **dana 12. i\_13. siječnja 2022. od 8 do 15 sati**

**POTREBNA DOKUMENTACIJA ZA UPIS U PROGRAM PREDŠKOLE:**

1. Ispunjen Zahtjev za upis djeteta (obrazac se može preuzeti na mrežnim stranicama Vrtića),
2. Ispunjen Inicijalni upitnik (obrazac se može preuzeti na mrežnim stranicama Vrtića),
3. Izvadak iz matične knjige rođenih ili Rodni list djeteta,
4. Preslika osobne iskaznice djeteta ili preslike osobnih iskaznica oba roditelja (ukoliko roditelji imaju prebivalište na istoj adresi) ili uvjerenje o prebivalištu djeteta (ukoliko roditelji nemaju prebivalište na istoj adresi),
5. Potvrda o obavljenom sistematskom zdravstvenom pregledu djeteta,
6. Potvrda o obavljenom pregledu stomatologa,
7. Nalaz i mišljenje (ili rješenje) nadležnog tijela da se radi o djetetu s teškoćama u razvoju, (ukoliko postoji) ili druga medicinska dokumentacija

Prilikom podnošenja Zahtjeva za upis članice stručnog tima Vrtića obavit će razgovor s roditeljima i djetetom koje prijavljuje za program Predškole te je potrebno da roditelj/i dovedu dijete koje prijavljuju za upis.

Odluka o organiziranju programa Predškole bit će objavljena najkasnije do 31.siječnja 2022.

Bez rasprave **jednoglasno s četiri glasa „ZA“ donosi se Odluka o upisu u program predškole 2021./2022.g. kako je predložila ravnateljica Vrtića.**

**Ad.5.) Donošenje odluke o objavi natječaja za odgojiteljice na određeno vrijeme s punim radnim vremenom – 4 izvršitelja/ice (m/ž)**

Izvjestiteljica: Vesna Rusijan

Ravnateljica obrazlaže potrebu objave natječaja za četiri odgojiteljice na određeno vrijeme. Izborom odgojiteljica na neodređeno vrijeme, s prošle sjednice, ostaju nepopunjena radna mjesta odgojiteljica na određeno vrijeme (tri odgojiteljice na rok do 31.kolovoza 2022.g i jedna odgojiteljica na rok do povratka odgojiteljice G.V.)

**Jednoglasno s četiri glasa „ZA“ prihvaća se prijedlog ravnateljice i donosi Odluka o objavi natječaja za četiri odgojiteljice na određeno vrijeme s punim radnim vremenom.**

Sjednica je završila u 16,45 sati.

**UPRAVNO VIJEĆE**

**DJEČJEG VRTIĆA „OLGA BAN“ PAZIN**

 Zapisničarka: Zamjenik Predsjednice

Gabrijela Krizmanić Vinko Stihović

